En el marc de la Seguretat Social, hi ha un seguit de països que tenen conveni subscrit i, per tant, amb un tràmit senzill hom pot acollir-se a la sanitat pública d'aquests països en el cas de requerir atenció mèdica en un viatge.
Països de la Unió Europea, espai econòmic europeu i Suïssa:
Es tramita a l'acte (targeta sanitària europea) i heu de dur el DNI i la cartilla de la SS de la qual sigueu titulars o persones beneficiàries.
La durada d'aquesta targeta és d'un any per a treballadors/es o els seus familiars i de quatre anys per a pensionistes.
Des de l'1 de juny de 2004 els formularis d'estades temporals E-111, E-111B i E-128 han estat substituïts per la targeta sanitària europea.
Els formularis E-111, E-111B i E-128 expedits amb anterioritat a aquesta data i que siguin vigents, s'accepten fins el 31 de desembre de 2004.
El formulari E-111 s'utilitzava per a sortides curtes o temporals i l'E-128 per a sortides de feina o d'estudis.
La targeta sanitària europea certifica el dret a les prestacions necessàries durant una estada, per feina, en un estat membre diferent al de residència, dels treballadors/ores següents:
La targeta sanitària europea també certifica el dret a les prestacions en espècie necessàries durant una estada, per seguir estudis o cursos de formació professional per aconseguir una qualificació oficial reconeguda, per a treballadors/ores i persones beneficiàries i estudiants afiliats al règim especial de l'assegurança escolar a Espanya.
Aquest dret comprèn treballadors/ores per compte propi o aliè i a les persones beneficiàries, així com els pensionistes i les persones beneficiàreis.
També comprèn, des de l'1-5-99 data en què va entrar en vigor el nou Reglament CE 307/99 de 8 de febrer, els/les estudiants afiliats/ades al règim especial de l'assegurança escolar a Espanya que no tenen dret a assistència sanitària en virtut dels reglaments comunitaris.
En aquests casos, han d'aportar un document que acrediti que l'estada en un altre estat membre és per estudis.
Els estudis han de ser oficials.
El requisit d'estudis oficials es dóna per acreditat en qualsevol dels estats membres.
En el cas de les persones afiliades a l'assegurança escolar, han de presentar el número d'afiliació a la Seguretat Social (NAF) o, quan no se'n tingui, el número d'usuari de la Seguretat Social (NUSS).
Si no en té cap dels dos, ha de demanar l'assignació d'un NUSS a la Direcció Provincial de la Tresoreria General de la Seguretat Social.
També presentant un certificat expedit pel Centre escolar on es faci constar:
El formulari E-128 ha de tenir un període de validesa del curs complet, un cop comprovada la documentació.
Aquest període ha d'estar comprès dintre d'aquell en què s'ha abonat la quota.
En general, el calendari escolar fixa el començament del curs el dia 16 de setembre i l'acabament el 15 de setembre de l'any següent.
No obstant això, si en alguna comunitat autònoma el calendari fos diferent, té validesa igualment, a efectes de la protecció de l'assegurança escolar.
Hi ha assegurances privades que ofereixen no només la possibilitat d'atenció sanitària a l'estranger, sinó altres serveis complementaris (indemnitzacions en cas de mort o invalidesa, despeses de repatriació, etc.).
Les persones interessades o beneficiàries tenen subscrita una assegurança mèdica en una mútua privada, és molt possible que prevegui el cas de desplaçament a l'estranger.
També hi ha assegurances específiques per a viatgers, que es poden contractar des de les mateixes agències de viatges.